title: Decizia Consiliului din 10 noiembrie 1997 de încheiere a Acordului de cooperare științifică și tehnologică dintre Comunitatea Europeană și Republica Africa de Sud

text:
               11/Volumul 15

               RO

               Jurnalul Ofícial al Uniunii Europene

               213

         31997D0763

               L 313/25

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 10 noiembrie 1997
   de încheiere a Acordului de cooperare științifică și tehnologică dintre Comunitatea Europeană și Republica Africa de Sud
   (97/763/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 130m, coroborat cu articolul 228 alineatul (2) prima teza și primul paragraf al articolului 228 alineatul (3),
   având în vedere propunerea Comisiei (1),
   având în vedere avizul Parlamentului European (2),
   întrucât Comunitatea Europeană și Africa de Sud dezvoltă programe CDT în domenii de interes comun;
   întrucât, pe baza experienței trecute, ambele părți și-au exprimat dorința de a stabili un cadru mai profund și mai larg de desfășurare a colaborării în știință și tehnologie;
   întrucât prezentul acord de cooperare în domeniul științei și tehnologiei este parte a cooperării globale dintre Comunitate și statele sale membre, pe de o parte, și Africa de Sud, pe de altă parte;
   întrucât, prin Decizia din 22 ianuarie 1996, Consiliul a autorizat Comisia să negocieze un acord de cooperare științifică și tehnologică între Comunitate și Republica Africa de Sud;
   întrucât, prin Decizia din 5 decembrie 1996, Consiliul a decis ca Acordul de cooperare științifică și tehnologică să fie semnat în numele Comunității;
   întrucât Acordul de cooperare științifică și tehnologică dintre Comunitatea Europeană și Republica Africa de Sud a fost semnat la 5 decembrie 1996;
   întrucât Acordul de cooperare științifică și tehnologică dintre Comunitatea Europeană și Republica Africa de Sud ar trebui aprobat,
   DECIDE:
   Articolul 1
   Acordul de cooperare științifică și tehnologică dintre Comunitatea Europeană și Republica Africa de Sud este aprobat în numele Comunității.
   Textul acordului este anexat la prezenta decizie.
   Articolul 2
   În temeiul articolului 11 din acord, președintele Consiliului notifică că procedurile necesare pentru intrarea în vigoare a acordului au fost încheiate din partea Comunității.

      Adoptată la Bruxelles, 10 noiembrie 1997.

            Pentru Consiliu

            Președintele

         E. HENNICOT-SCHOEPGES

      (1)  JO C 134, 29.4.1997, p. 7.

      (2)  JO C 304, 6.10.1997.


title: Decizia Consiliului din 19 noiembrie 2007 privind numirea unui membru al Comitetului consultativ al Agenției de aprovizionare a Euratom

text:
               24.11.2007

               RO

               Jurnalul Oficial al Uniunii Europene

               C 282/14

      DECIZIA CONSILIULUI

   din 19 noiembrie 2007
   privind numirea unui membru al Comitetului consultativ al Agenției de aprovizionare a Euratom
   (2007/C 282/10)
   CONSILIUL UNIUNII EUROPENE,
   având în vedere Tratatul de instituire a Comunității Europene a Energiei Atomice, în special articolul 54 al doilea și al treilea paragraf,
   având în vedere articolul X din statutul Agenției de aprovizionare a Euratom (1), astfel cum a fost modificat ultima dată prin Decizia 95/1/CE, Euratom, CECO a Consiliului (2),
   având în vedere Decizia 2007/514/Euratom a Consiliului din 10 iulie 2007 privind numirea membrilor Comitetului consultativ al Agenției de aprovizionare a Euratom (3),
   având în vedere avizul Comisiei,
   întrucât:

               (1)

               Un post de membru al comitetului menționat anterior a rămas vacant în urma demisiei dnei Marie-Claire GUYADER, adusă la cunoștința Consiliului la 19 septembrie 2007.

               (2)

               Prin urmare, acest post vacant trebuie ocupat.

               (3)

               Candidatura prezentată de către guvernul francez la 19 septembrie 2007,

         DECIDE:
   Articol unic
   Se numește dl Bruno QUAGLIA în funcția de membru al Comitetului consultativ al Agenției de aprovizionare a Euratom pentru perioada restantă a mandatului acestui comitet, respectiv până la 28 martie 2009.

      Adoptată la Bruxelles, 19 noiembrie 2007.

            Pentru Consiliu

            Președintele

         L. AMADO

      (1)  JO 27, 6.12.1958, p. 534/58.

      (2)  JO L 1, 1.1.1995, p. 1.

      (3)  JO L 190, 21.7.2007, p. 15.


title: Decizia 2006/482/PESC a Consiliului din 10 aprilie 2006 privind încheierea Acordului dintre Uniunea Europeană și Republica Turcia de stabilire a unui cadru pentru participarea Republicii Turcia la operațiunile de gestionare a crizelor desfășurate de Uniunea Europeană

text:
Anunţ juridic important

|

32006D0482

Official Journal L 189 , 12/07/2006 P. 0016 - 0016 Official Journal L 076 , 16/03/2007 P. 0053 - 0053

		20060410Decizia 2006/482/PESC a Consiliuluidin 10 aprilie 2006privind încheierea Acordului dintre Uniunea Europeană și Republica Turcia de stabilire a unui cadru pentru participarea Republicii Turcia la operațiunile de gestionare a crizelor desfășurate de Uniunea EuropeanăCONSILIUL UNIUNII EUROPENE,având în vedere Tratatul privind Uniunea Europeană și, în special, articolul 24 al acestuia,având în vedere recomandarea președinției,întrucât:(1) Condițiile privind participarea statelor terțe la operațiunile de gestionare a crizelor desfășurate de Uniunea Europeană ("UE") nu ar trebui definite de la caz la caz pentru fiecare operațiune în cauză, ci prevăzute într-un acord de stabilire a cadrului unei astfel de eventuale participări viitoare.(2) În urma unei autorizații date de Consiliu la 23 februarie 2004, președinția, asistată de secretarul general/înaltul reprezentant, a negociat un acord între Uniunea Europeană și Republica Turcia de stabilire a unui cadru pentru participarea Republicii Turcia la operațiunile de gestionare a crizelor desfășurate de Uniunea Europeană.(3) Prin urmare, este necesar să se aprobe acordul,DECIDE:Articolul 1Se aprobă, în numele Uniunii Europene, acordul între Uniunea Europeană și Republica Turcia de stabilire a unui cadru pentru participarea Republicii Turcia la operațiunile UE de gestionare a crizelor.Textul acordului se anexează la prezenta decizie.Articolul 2Președintele Consiliului este autorizat să numească persoana sau persoanele împuternicite să semneze acordul prin care Uniunea Europeană își asumă obligații.Articolul 3Prezenta decizie produce efecte la data adoptării sale.Articolul 4Prezenta decizie se publică în Jurnalul Oficial al Uniunii Europene.Adoptată la Luxemburg, 10 aprilie 2006.Pentru ConsiliuPreședinteleU. Plassnik--------------------------------------------------


title: Decizia (PESC) 2017/346 a Consiliului din 27 februarie 2017 privind prelungirea mandatului Reprezentantului Special al Uniunii Europene pentru drepturile omului

text:
               28.2.2017

               RO

               Jurnalul Oficial al Uniunii Europene

               L 50/66

         DECIZIA (PESC) 2017/346 A CONSILIULUI
   din 27 februarie 2017
   privind prelungirea mandatului Reprezentantului Special al Uniunii Europene pentru drepturile omului
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 33 și articolul 31 alineatul (2),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 25 iulie 2012, Consiliul a adoptat Decizia 2012/440/PESC (1) de numire a domnului Stavros LAMBRINIDIS în calitatea de Reprezentant Special al Uniunii Europene (RSUE) pentru drepturile omului. Mandatul RSUE urmează să expire la 28 februarie 2017.

               (2)

               La 20 iulie 2015, Consiliul a adoptat planul de acțiune UE privind drepturile omului și democrația pentru perioada 2015-2019.

               (3)

               Mandatul RSUE ar trebui să fie prelungit pentru o perioadă suplimentară de 24 de luni,

         ADOPTĂ PREZENTA DECIZIE:
   Articolul 1
   Reprezentantul Special al Uniunii Europene
   Mandatul domnului Stavros LAMBRINIDIS în calitatea de RSUE pentru drepturile omului se prelungește până la 28 februarie 2019. Consiliul poate decide cu privire la încheierea anticipată a mandatului RSUE, pe baza unei evaluări din partea Comitetului politic și de securitate (COPS) și a unei propuneri din partea Înaltului Reprezentant al Uniunii pentru afaceri externe și politica de securitate (ÎR).
   Articolul 2
   Obiectivele de politică
   Mandatul RSUE se bazează pe obiectivele de politică ale Uniunii în domeniul drepturilor omului, astfel cum sunt prevăzute în Tratatul privind Uniunea Europeană, în Carta drepturilor fundamentale a Uniunii Europene, precum și în Cadrul strategic al UE privind drepturile omului și democrația și în Planul de acțiune al UE privind drepturile omului și democrația:

               (a)

               sporirea eficacității, a prezenței și a vizibilității Uniunii în protecția și promovarea drepturilor omului în lume, în special prin aprofundarea cooperării și dialogului politic ale Uniunii cu țările terțe, partenerii relevanți, mediul de afaceri, societatea civilă și organizațiile internaționale și regionale, precum și prin intermediul acțiunii în forurile internaționale relevante;

               (b)

               sporirea contribuției Uniunii la consolidarea democrației și a instituțiilor, a statului de drept, a bunei guvernanțe, a respectării drepturilor omului și a libertăților fundamentale în întreaga lume;

               (c)

               îmbunătățirea coerenței acțiunii Uniunii în domeniul drepturilor omului și integrarea drepturilor omului în toate domeniile de acțiune externă a Uniunii.

         Articolul 3
   Mandatul
   În vederea realizării obiectivelor de politică, mandatul RSUE constă în:

               (a)

               contribuția la punerea în aplicare a politicii Uniunii în domeniul drepturilor omului, în special a Cadrului strategic al UE privind drepturile omului și democrația și a Planului de acțiune al UE privind drepturile omului și democrația, inclusiv prin formularea de recomandări în acest sens;

               (b)

               contribuția la punerea în aplicare a orientărilor, a instrumentelor și a planurilor de acțiune ale Uniunii în domeniul drepturilor omului și al dreptului internațional umanitar;

               (c)

               sporirea dialogului cu guvernele din țările terțe și cu organizațiile internaționale și regionale cu privire la drepturile omului, precum și cu organizațiile societății civile și cu alți actori relevanți, pentru a asigura eficacitatea și vizibilitatea politicii Uniunii în domeniul drepturilor omului;

               (d)

               contribuția la o mai bună coerență și consecvență a politicilor și a acțiunilor Uniunii în domeniul protecției și promovării drepturilor omului, în special prin contribuția la formularea politicilor relevante ale Uniunii.

         Articolul 4
   Executarea mandatului
   (1)   RSUE răspunde de executarea mandatului, acționând sub autoritatea ÎR.
   (2)   COPS menține o legătură privilegiată cu RSUE și este principalul punct de contact al RSUE cu Consiliul. COPS furnizează RSUE orientări strategice și îndrumare politică în cadrul mandatului, fără a aduce atingere competențelor ÎR.
   (3)   RSUE acționează în strânsă coordonare cu Serviciul European de Acțiune Externă (SEAE) și cu departamentele relevante ale acestuia, în vederea asigurării coerenței și a consecvenței în cadrul activității lor respective în domeniul drepturilor omului.
   Articolul 5
   Finanțarea
   (1)   Valoarea de referință financiară destinată acoperirii cheltuielilor legate de mandatul RSUE pentru perioada 1 martie 2017-28 februarie 2018 este de 860 000 EUR.
   (2)   Valoarea de referință financiară pentru RSUE pentru perioada ulterioară este hotărâtă de Consiliu.
   (3)   Cheltuielile sunt gestionate în conformitate cu procedurile și normele aplicabile bugetului general al Uniunii.
   (4)   Gestionarea cheltuielilor face obiectul unui contract între RSUE și Comisie. RSUE răspunde în fața Comisiei pentru toate cheltuielile.
   Articolul 6
   Constituirea și componența echipei
   (1)   În limitele mandatului RSUE și ale mijloacelor financiare aferente puse la dispoziție, RSUE răspunde de constituirea echipei sale. Echipa include experți în chestiuni specifice de politică, conform mandatului. RSUE informează cu promptitudine Consiliul și Comisia cu privire la componența echipei.
   (2)   Statele membre, instituțiile Uniunii și SEAE pot propune detașarea de personal care să lucreze cu RSUE. Remunerarea personalului detașat este asigurată de statul membru care i-a detașat, de instituția Uniunii care i-a detașat ori de SEAE, după caz. Experții detașați de statele membre pe lângă instituțiile Uniunii sau SEAE pot, de asemenea, să fie afectați să lucreze cu RSUE. Membrii personalului contractat la nivel internațional trebuie să dețină naționalitatea unui stat membru.
   (3)   Toți membrii personalului detașat rămân sub autoritatea administrativă a statului membru care i-a detașat sau a instituției Uniunii care i-a detașat ori a SEAE, după caz, și își duc la îndeplinire sarcinile și acționează în interesul mandatului RSUE.
   (4)   Personalul RSUE este amplasat în același loc cu departamentele relevante ale SEAE sau cu delegațiile relevante ale Uniunii, în vederea asigurării coerenței și consecvenței activităților lor.
   Articolul 7
   Securitatea informațiilor UE clasificate
   RSUE și membrii echipei RSUE respectă principiile și standardele minime de securitate stabilite prin Decizia 2013/488/UE a Consiliului (2).
   Articolul 8
   Accesul la informații și asistență logistică
   (1)   Statele membre, Comisia, SEAE și Secretariatul General al Consiliului garantează accesul RSUE la toate informațiile relevante.
   (2)   Delegațiile Uniunii și reprezentanțele diplomatice ale statelor membre, după caz, oferă asistență logistică pentru RSUE.
   Articolul 9
   Securitate
   În conformitate cu politica Uniunii privind securitatea personalului cu atribuții operaționale desfășurat în afara Uniunii în temeiul titlului V din tratat, RSUE ia toate măsurile a căror aplicare este rezonabilă, în conformitate cu mandatul său și condițiile de securitate din zona pentru care este responsabil, pentru a asigura securitatea întregului personal aflat sub directa sa autoritate, în special prin:

               (a)

               elaborarea unui plan de securitate specific, pe baza orientărilor primite din partea SEAE, care să includă măsuri de securitate fizice, organizatorice și procedurale specifice, destinate gestionării deplasării personalului în condiții de siguranță către zona pentru care este responsabil și în interiorul acesteia și gestionării incidentelor de securitate, precum și a unui plan de urgență și de evacuare;

               (b)

               asigurarea faptului că întreg personalul desfășurat în afara Uniunii beneficiază de asigurare pentru un grad înalt de risc, necesară în condițiile specifice zonei pentru care este responsabil;

               (c)

               asigurarea faptului că toți membrii echipei RSUE care urmează să fie desfășurați în afara Uniunii, inclusiv personalul contractat la nivel local, au participat, înainte de sosirea în zona pentru care este responsabil sau imediat după aceasta, la cursuri adecvate de instruire în domeniul securității, pe baza clasificărilor de risc atribuite zonei respective de către SEAE;

               (d)

               asigurarea punerii în aplicare a tuturor recomandărilor formulate de comun acord ca urmare a evaluărilor periodice privind securitatea și transmiterea către Consiliu, ÎR și Comisie de rapoarte scrise cu privire la punerea în aplicare a acestora și la alte aspecte legate de securitate, în cadrul rapoartelor intermediare și al raportului de executare a mandatului.

         Articolul 10
   Raportare
   RSUE transmite periodic rapoarte verbale și scrise către ÎR și COPS. RSUE raportează de asemenea grupurilor de lucru ale Consiliului, în special grupului de lucru pentru drepturile omului, după cum este necesar. Rapoartele periodice sunt difuzate prin rețeaua COREU. RSUE poate prezenta rapoarte Consiliului Afaceri Externe. În conformitate cu articolul 36 din tratat, RSUE poate fi implicat în activitatea de informare a Parlamentului European.
   Articolul 11
   Coordonare
   (1)   RSUE contribuie la unitatea, coerența și eficacitatea acțiunii Uniunii și la asigurarea faptului că toate instrumentele Uniunii și toate acțiunile statelor membre sunt angajate într-un mod consecvent pentru a atinge obiectivele de politică ale Uniunii. Activitățile RSUE sunt coordonate cu cele ale statelor membre și ale Comisiei, precum și cu cele ale altor Reprezentanți Speciali ai Uniunii Europene, după caz. RSUE informează periodic misiunile statelor membre și delegațiile Uniunii.
   (2)   Pe teren, se menține o strânsă legătură cu șefii misiunilor statelor membre și cu șefii delegațiilor Uniunii, precum și cu șefii sau comandanții misiunilor și operațiilor din cadrul politicii comune de securitate și apărare și cu alți Reprezentanți Speciali ai Uniunii Europene, după caz. Aceștia depun toate eforturile pentru a asista RSUE în executarea mandatului său.
   (3)   Totodată, RSUE asigură legătura și urmărește complementaritatea și sinergiile cu alți actori internaționali și regionali la nivelul sediilor centrale și pe teren. RSUE urmărește stabilirea unor contacte periodice cu organizațiile societății civile atât la nivelul sediilor centrale, cât și pe teren.
   Articolul 12
   Revizuire
   Punerea în aplicare a prezentei decizii și coerența acesteia în raport cu alte contribuții ale Uniunii sunt revizuite în mod periodic. RSUE prezintă Consiliului, ÎR și Comisiei rapoarte periodice privind progresele înregistrate și un raport cuprinzător privind executarea mandatului până la 30 noiembrie 2018.
   Articolul 13
   Intrare în vigoare
   Prezenta decizie intră în vigoare la data adoptării.

      Adoptată la Bruxelles, 27 februarie 2017.

            Pentru Consiliu

            Președintele

         K. MIZZI

      (1)  Decizia 2012/440/PESC a Consiliului din 25 iulie 2012 de numire a Reprezentantului Special al Uniunii Europene pentru drepturile omului (JO L 200, 27.7.2012, p. 21).

      (2)  Decizia 2013/488/UE a Consiliului din 23 septembrie 2013 privind normele de securitate pentru protecția informațiilor UE clasificate (JO L 274, 15.10.2013, p. 1).


title: Decizia (UE) 2015/2191 a Consiliului din 10 noiembrie 2015 privind semnarea, în numele Uniunii Europene, și aplicarea provizorie a Protocolului de stabilire a posibilităților de pescuit și a contribuției financiare prevăzute prin Acordul de parteneriat în domeniul pescuitului dintre Comunitatea Europeană și Republica Islamică Mauritania pentru o perioadă de patru ani

text:
               1.12.2015

               RO

               Jurnalul Oficial al Uniunii Europene

               L 315/1

         DECIZIA (UE) 2015/2191 A CONSILIULUI
   din 10 noiembrie 2015
   privind semnarea, în numele Uniunii Europene, și aplicarea provizorie a Protocolului de stabilire a posibilităților de pescuit și a contribuției financiare prevăzute prin Acordul de parteneriat în domeniul pescuitului dintre Comunitatea Europeană și Republica Islamică Mauritania pentru o perioadă de patru ani
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 43, coroborat cu articolul 218 alineatul (5),
   având în vedere propunerea Comisiei Europene,
   întrucât:

               (1)

               La 30 noiembrie 2006, Consiliul a adoptat Regulamentul (CE) nr. 1801/2006 (1) privind încheierea Acordului de parteneriat în domeniul pescuitului între Comunitatea Europeană și Republica Islamică Mauritania (denumit în continuare „acordul de parteneriat”).

               (2)

               Ultimul protocol de stabilire a posibilităților de pescuit și a contribuției financiare prevăzute prin acordul de parteneriat a expirat la 16 decembrie 2014.

               (3)

               La 10 iulie 2015, Uniunea și Republica Islamică Mauritania au parafat un nou protocol (2) la acordul de parteneriat (denumit în continuare „protocolul”). Protocolul acordă navelor din Uniune posibilități de pescuit în zonele de pescuit aflate sub suveranitatea sau jurisdicția Republicii Islamice Mauritania.

               (4)

               Pentru a asigura reluarea în cel mai scurt timp a activităților de pescuit ale navelor din Uniune și în conformitate cu articolul 14 din protocol, respectivul protocol ar trebui să se aplice cu titlu provizoriu de la data semnării sale.

               (5)

               Este oportun să se semneze protocolul și să se aplice cu titlu provizoriu, până la finalizarea procedurilor necesare pentru încheierea acestuia,

         ADOPTĂ PREZENTA DECIZIE:
   Articolul 1
   Se autorizează semnarea, în numele Uniunii, a Protocolului de stabilire a posibilităților de pescuit și a contribuției financiare prevăzute prin Acordul de parteneriat în domeniul pescuitului dintre Comunitatea Europeană și Republica Islamică Mauritania pentru o perioadă de patru ani, sub rezerva încheierii protocolului menționat.
   Textul protocolului este atașat la prezenta decizie.
   Articolul 2
   Președintele Consiliului este autorizat să desemneze persoana (persoanele) împuternicită (împuternicite) să semneze protocolul în numele Uniunii.
   Articolul 3
   Protocolul se aplică cu titlu provizoriu, în conformitate cu articolul 14 din protocol, de la data semnării sale, până la finalizarea procedurilor necesare pentru încheierea sa.
   Articolul 4
   Prezenta decizie intră în vigoare la data adoptării.

      Adoptată la Bruxelles, 10 noiembrie 2015.

            Pentru Consiliu

            Președintele

         P. GRAMEGNA

      (1)  Regulamentul (CE) nr. 1801/2006 al Consiliului din 30 noiembrie 2006 privind încheierea Acordului de parteneriat în domeniul pescuitului între Comunitatea Europeană și Republica Islamică Mauritania (JO L 343, 8.12.2006, p. 1).

      (2)  Protocol de stabilire a posibilităților de pescuit și a contribuției financiare prevăzute prin Acordul de parteneriat în domeniul pescuitului dintre Comunitatea Europeană și Republica Islamică Mauritania pentru o perioadă de patru ani (a se vedea pagina 3 din prezentul Jurnal Oficial).


title: Decizia (UE, Euratom) 2016/1655 a reprezentanților guvernelor statelor membre din 7 septembrie 2016 privind numirea unor judecători în cadrul Tribunalului

text:
               15.9.2016

               RO

               Jurnalul Oficial al Uniunii Europene

               L 247/15

         DECIZIA (UE, Euratom) 2016/1655 A REPREZENTANȚILOR GUVERNELOR STATELOR MEMBRE
   din 7 septembrie 2016
   privind numirea unor judecători în cadrul Tribunalului
   REPREZENTANȚII GUVERNELOR STATELOR MEMBRE ALE UNIUNII EUROPENE,
   având în vedere Tratatul privind Uniunea Europeană, în special articolul 19,
   având în vedere Tratatul privind funcționarea Uniunii Europene, în special articolele 254 și 255,
   având în vedere Tratatul de instituire a Comunității Europene a Energiei Atomice, în special articolul 106a alineatul (1),
   întrucât:

               (1)

               Mandatele a 14 judecători ai Tribunalului urmează să expire la 31 august 2016. În plus, mandatul judecătorilor menționați la articolul 1 din Decizia (UE, Euratom) 2016/484 a reprezentanților guvernelor statelor membre (1) urmează să expire tot la 31 august 2016, astfel cum se prevede la articolul respectiv.

               (2)

               Au fost propuse candidaturile domnului Barna BERKE, domnului Ricardo da SILVA PASSOS și doamnei Octavia SPINEANU-MATEI pentru funcția de judecător în cadrul Tribunalului.

               (3)

               În plus, au fost propuse candidaturile domnului Zoltán CSEHI, domnului Constantinos ILIOPOULOS, doamnei Anna MARCOULLI și domnului Dean SPIELMANN în vederea reînnoirii mandatului acestora.

               (4)

               Comitetul instituit în temeiul articolului 255 din Tratatul privind funcționarea Uniunii Europene a emis un aviz cu privire la capacitatea domnului Barna BERKE, domnului Zoltán CSEHI, domnului Constantinos ILIOPOULOS, doamnei Anna MARCOULLI, domnului Ricardo da SILVA PASSOS, domnului Dean SPIELMANN și doamnei Octavia SPINEANU-MATEI de a exercita funcția de judecător în cadrul Tribunalului.

               (5)

               Este oportună numirea domnului Barna BERKE, a domnului Ricardo da SILVA PASSOS și a doamnei Octavia SPINEANU-MATEI pentru perioada cuprinsă între data intrării în vigoare a prezentei decizii și 31 august 2022.

               (6)

               Este oportună numirea domnului Zoltán CSEHI, a domnului Constantinos ILIOPOULOS, a doamnei Anna MARCOULLI și a domnului Dean SPIELMANN pentru un nou mandat care începe la 1 septembrie 2016 și se încheie la 31 august 2022. Întrucât cei patru judecători au exercitat deja funcția de judecător în cadrul Tribunalului până la 31 august 2016 și au continuat să o exercite în așteptarea prezentei decizii, este oportună numirea acestora pentru un nou mandat cu începere din ziua următoare încheierii mandatului precedent,

         ADOPTĂ PREZENTA DECIZIE:
   Articolul 1
   Sunt numiți judecători în cadrul Tribunalului, pentru perioada cuprinsă între data intrării în vigoare a prezentei decizii și 31 august 2022:

               —

               domnul Barna BERKE;

               —

               domnul Ricardo da SILVA PASSOS;

               —

               doamna Octavia SPINEANU-MATEI.

         Articolul 2
   Sunt numiți judecători în cadrul Tribunalului pentru perioada 1 septembrie 2016-31 august 2022:

               —

               domnul Zoltán CSEHI;

               —

               domnul Constantinos ILIOPOULOS;

               —

               doamna Anna MARCOULLI;

               —

               domnul Dean SPIELMANN.

         Articolul 3
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 7 septembrie 2016.

            Președintele

         P. JAVORČÍK

      (1)  Decizia (UE, Euratom) 2016/484 a reprezentanților guvernelor statelor membre ale Uniunii Europene din 23 martie 2016 privind numirea unor judecători în cadrul Tribunalului (JO L 87, 2.4.2016, p. 31).


title: 2009/399/CE: Decizia Consiliului din 27 aprilie 2009 de ajustare a indemnizațiilor prevăzute în Decizia 2003/479/CE și în Decizia 2007/829/CE privind regimul aplicabil experților și militarilor naționali detașați pe lângă Secretariatul General al Consiliului

text:
               26.5.2009

               RO

               Jurnalul Oficial al Uniunii Europene

               L 127/8

      DECIZIA CONSILIULUI

   din 27 aprilie 2009
   de ajustare a indemnizațiilor prevăzute în Decizia 2003/479/CE și în Decizia 2007/829/CE privind regimul aplicabil experților și militarilor naționali detașați pe lângă Secretariatul General al Consiliului
   (2009/399/CE)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28 alineatul (1),
   având în vedere Tratatul de instituire a Comunității Europene, în special articolul 207 alineatul (2),
   având în vedere Decizia 2003/479/CE (1), în special articolul 15 alineatul (7),
   având în vedere Decizia 2007/829/CE (2), în special articolul 15 alineatul (6),
   întrucât:

               (1)

               Articolul 15 alineatul (7) din Decizia 2003/479/CE și articolul 15 alineatul (6) din Decizia 2007/829/CE prevăd că indemnizațiile zilnice și lunare se ajustează în fiecare an, fără efect retroactiv, în funcție de ajustarea salariilor de bază ale funcționarilor Comunității de la Bruxelles și Luxemburg.

               (2)

               Prin Regulamentul (CE, Euratom) nr. 1323/2008 din 18 decembrie 2008 de ajustare, începând cu 1 iulie 2008, a remunerațiilor și pensiilor funcționarilor și ale celorlalți agenți ai Comunităților Europene, precum și a coeficienților de corectare aferenți (3), Consiliul a stabilit o ajustare de 3 % a remunerațiilor și pensiilor funcționarilor Comunității,

         DECIDE:
   Articolul 1
   (1)   La articolul 15 alineatul (1) din Decizia 2003/479/CE și la articolul 15 alineatul (1) din Decizia 2007/829/CE, sumele de 29,85 EUR și 119,39 EUR se înlocuiesc cu cele de 30,75 EUR și, respectiv, 122,97 EUR.
   (2)   La articolul 15 alineatul (2) din Decizia 2003/479/CE și la articolul 15 alineatul (2) din Decizia 2007/829/CE, tabelul se înlocuiește cu următorul tabel:

                  „Distanța dintre locul de recrutare și locul de detașare
                  (în km)

                  Suma în euro

                  0-150

                  0,00

                  > 150

                  79,04

                  > 300

                  140,52

                  > 500

                  228,36

                  > 800

                  368,89

                  > 1 300

                  579,68

                  > 2 000

                  693,88”

   (3)   La articolul 15 alineatul (4) din Decizia 2003/479/CE, suma de 29,85 EUR se înlocuiește cu cea de 30,75 EUR.
   Articolul 2
   Prezenta decizie produce efecte din prima zi a lunii următoare datei adoptării.

      Adoptată la Luxemburg, 27 aprilie 2009.

            Pentru Consiliu

            Președintele

         A. VONDRA

      (1)  JO L 160, 28.6.2003, p. 72.

      (2)  JO L 327, 13.12.2007, p. 10.

      (3)  JO L 345, 23.12.2008, p. 10.


title: Decizia Consiliului din 15 noiembrie 1999 de modificare a Deciziei 97/132/CE privind încheierea Acordului dintre Comunitatea Europeană și Noua Zeelandă privind măsurile sanitare aplicabile în comerțul cu animale vii și produse de origine animală

text:
               03/Volumul 30

               RO

               Jurnalul Ofícial al Uniunii Europene

               48

         31999D0837

               L 332/1

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 15 noiembrie 1999
   de modificare a Deciziei 97/132/CE privind încheierea Acordului dintre Comunitatea Europeană și Noua Zeelandă privind măsurile sanitare aplicabile în comerțul cu animale vii și produse de origine animală
   (1999/837/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 133,
   având în vedere propunerea Comisiei,
   întrucât:

               (1)

               Decizia 97/132/CE a Consiliului din 17 decembrie 1996 privind încheierea Acordului dintre Comunitatea Europeană și Noua Zeelandă privind măsurile sanitare aplicabile în comerțul cu animale vii și produse de origine animală (1) nu a intrat încă în vigoare pentru că anexele la acordul menționat anterior necesită anumite modificări de ordin tehnic, pentru ca acesta să poată fi efectiv pus în aplicare.

               (2)

               Decizia 97/132/CE nu prevede o procedură de modificare a anexelor; cu toate acestea, Consiliul adoptă Decizia 98/258/CE din 16 martie 1998 privind încheierea Acordului dintre Comunitatea Europeană și Statele Unite ale Americii cu privire la măsurile sanitare de protejare a sănătății publice și animale în comerțul cu animale vii și produse de origine animală (2), care include o astfel de procedură.

               (3)

               De la încheierea acordului cu Noua Zeelandă s-a convenit echivalența, în principiu, a unui număr suplimentar de produse și este necesar să se modifice anexa V la acordul menționat anterior pentru a lua în considerare acest fapt; de asemenea, este necesar să se modifice alte câteva anexe pentru a lua în considerare modificările taxelor de control și alte măsuri administrative.

               (4)

               Pentru a asigura punerea în aplicare efectivă a acordului cu Noua Zeelandă și din motive de consecvență, procedura prevăzută pentru modificarea anexelor la acordul cu Statele Unite ale Americii ar trebui să se adauge la Decizia 97/132/CE.

               (5)

               Comunitatea și autoritatea competentă din Noua Zeelandă au convenit, sub forma unui schimb de scrisori, asupra stabilirii măsurilor sanitare aplicabile comerțului cu animale vii și produse animaliere; schimbul de scrisori ar trebui să fie aprobat,

         ADOPTĂ PREZENTA DECIZIE:
   Articolul 1
   Decizia 97/132/CE se modifică după cum urmează:

               1.

               Articolul 3 se înlocuiește cu următorul text:
               „Articolul 3
               Comisia, asistată de reprezentanții statelor membre, reprezintă Comunitatea în cadrul Comitetului comun de gestionare menționat la articolul 16 alineatul (1) din acord.
               Poziția Comunității cu privire la chestiunile de care trebuie să se ocupe comitetul respectiv este stabilită în cadrul organismelor Consiliului, în conformitate cu dispozițiile tratatului.
               Amendamentele la anexele acordului, rezultate în urma recomandărilor Comitetului de gestionare comun, se adoptă în conformitate cu procedura prevăzută la articolul 29 din Directiva 72/462/CEE (3).

               2.

               Articolul 4 se înlocuiește cu următorul text:
               „Articolul 4
               Măsurile necesare punerii în aplicare a acordului, inclusiv cele referitoare la garanțiile pentru carnea proaspătă și produsele din carne, echivalente celor prevăzute în Directiva 72/462/CEE, se stabilesc în conformitate cu procedura prevăzută la articolul 30 din directiva respectivă.”

         Articolul 2
   Schimbul de scrisori privind modificarea anexelor acordului dintre Comunitatea Europeană și Noua Zeelandă referitor la măsurile sanitare aplicabile comerțului cu animale vii și produse animaliere se aprobă în numele Comunității.
   Textul scrisorilor, inclusiv amendamentele la anexele acordului, se anexează la prezenta decizie.
   Articolul 3
   Prezenta decizie se publică în Jurnalul Oficial al Comunităților Europene.
   Produce efecte de la data publicării.

      Adoptată la Bruxelles, 15 noiembrie 1999.

            Pentru Consiliu

            Președintele

         K. HEMILÄ

      (1)  JO L 57, 26.2.1997, p. 4.

      (2)  JO L 118, 21.4.1998, p. 1.

      (3)  JO L 302, 31.12.1972, p. 28, astfel cum a fost modificată ultima dată prin Directiva 97/79/CE (JO L 24, 30.1.1998, p. 31).”


title: Decizia (UE) 2017/1122 a Consiliului din 20 iunie 2017 de numire a unui membru, propus de Regatul Spaniei, în cadrul Comitetului Regiunilor

text:
               23.6.2017

               RO

               Jurnalul Oficial al Uniunii Europene

               L 162/55

         DECIZIA (UE) 2017/1122 A CONSILIULUI
   din 20 iunie 2017
   de numire a unui membru, propus de Regatul Spaniei, în cadrul Comitetului Regiunilor
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului spaniol,
   întrucât:

               (1)

               La 26 ianuarie 2015, 5 februarie 2015 și 23 iunie 2015, Consiliul a adoptat Deciziile (UE) 2015/116 (1), (UE) 2015/190 (2) și (UE) 2015/994 (3) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2015 și 25 ianuarie 2020. La 18 septembrie 2015, prin Decizia (UE) 2015/1571 a Consiliului (4), domnul Alberto GARRE LÓPEZ a fost înlocuit de domnul Pedro Antonio SÁNCHEZ LÓPEZ în calitatea de membru.

               (2)

               Un loc de membru în cadrul Comitetului Regiunilor a devenit vacant ca urmare a încheierii mandatului domnului Pedro Antonio SÁNCHEZ LÓPEZ,

         ADOPTĂ PREZENTA DECIZIE:
   Articolul 1
   Este numit în calitatea de membru în cadrul Comitetului Regiunilor pentru durata rămasă a mandatului actual, care se încheie la 25 ianuarie 2020:

               —

               domnul Fernando LÓPEZ MIRAS, Presidente Región de Murcia.

         Articolul 2
   Prezenta decizie intră în vigoare la data adoptării.

      Adoptată la Luxemburg, 20 iunie 2017.

            Pentru Consiliu

            Președintele

         H. DALLI

      (1)  Decizia (UE) 2015/116 a Consiliului din 26 ianuarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 20, 27.1.2015, p. 42).

      (2)  Decizia (UE) 2015/190 a Consiliului din 5 februarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 31, 7.2.2015, p. 25).

      (3)  Decizia (UE) 2015/994 a Consiliului din 23 iunie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 159, 25.6.2015, p. 70).

      (4)  Decizia (UE) 2015/1571 a Consiliului din 18 septembrie 2015 de numire a doi membri spanioli în cadrul Comitetului Regiunilor (JO L 245, 22.9.2015, p. 8).